
Sülysáp Város Önkormányzata Képviselő-testületének

2019. május 30-án tartandó munkaterv szerinti ülésére

3. napirendhez

Tárgy: Állásfoglalás a Nagykátai Rendőrkapitányság kapitányságvezetőjének kinevezéséhez
Tisztelt Képviselő-testület!
Dr. Mihály István r. dandártábornok, rendőrségi főtanácsos, megyei főkapitány – mint a kinevezési jogkör gyakorlója – azzal kereste meg önkormányzatunkat, hogy a Nagykátai Rendőrkapitányság élére a jelenlegi megbízott kapitányságvezetőt, Salánki Zoltán r. alezredest kívánja kinevezni, ezért a rendőrségről szóló 1994. évi XXXIV. törvény 8. § (2) alapján – mely szerint a rendőrkapitányság vezetőjének kinevezését megelőzően a kinevezési jogkör gyakorlója kikéri az illetékességi területen működő települési önkormányzatok képviselő-testületének a véleményét – kérte állásfoglalásunkat az ügyben, megkeresésében ismertetve a kapitányságvezető-jelölt életútját.

A megbízott kapitányságvezető úrral kialakult hatékony együttműködésünkre tekintettel javasolom a kinevezés támogatását.
…/2019. (V. 30.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) 17. pontja, valamint a Rendőrségről szóló 1994. évi XXXIV. törvény 8. § (2) bekezdése alapján támogatja Salánki Zoltán r. alezredesnek a Nagykátai Rendőrkapitányság élére kapitányságvezetői beosztásba történő kinevezését.

Felelős: polgármester

Sülysáp, 2019. május 21.

Horinka László

polgármester
PAGE  

